I løpet av snaue to år hadde han to ganger satt sitt liv på spill for å redde andre. Den første gangen hadde det lykkes, den andre gangen tapte han for havet. Etter den svenske ministers initiativ ble det satt i gang en større innsamling til Abrahamsens etterlatte. Innsamlingens sluttsum var 2110 kroner, som ble oversendt sognepresten i Farsund: «Til fordeling til det beste for båtsmann Abrahamsens pårørende».